
Tokom trudnoće, posljednjih mjesec dana nisam klanjala namaze u njihovim vremenima. Odgodila bih podne-namaz i klanjala bih ga pet minuta prije nastupanja ikindija-namaza, a nakon toga odmah bih klanjala ikindija-namaz. Međutim, često mi se dešavalo da prvi ***[namaz](https://pitajucene.com/search/Namaz/questions/ "Pretraži pitanja o namazu")*** nisam završila a već bi počeo ezan za drugi namaz, tako da me to sad mnogo muči, jer se bojim da su to propušteni namazi? Šta mi vi savjetujete, da li da to sve naklanjam?


* 
* 
* 
* 
* 
* 
* 

 
Da li je validan namaz klanjan na isteku njegovog vremena?

Namazi obavljeni na takav način ne smatraju se propuštenim namazima, jer ko uspije klanjati jedan rekat nekog namaza prije nego što nastupi namasko vrijeme drugog namaza, računa se da je obavio taj ***[namaz](https://pitajucene.com/search/Namaz/questions/ "Pretraži pitanja o namazu")***. Dokaz za to jeste ***[hadis](https://pitajucene.com/search/Hadis/questions/ "Pretraži pitanja o hadisima")*** muttefekun alejhi (Buhari, 580, i Muslim, 1401) koji se prenosi od Ebu Hurejre, radijallahu anhu, a u kojem se navodi da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: “Ko prispije na jedan rekat nekog namaza, prispio je na namaz.” Prema tome, nisi dužna naklanjati namaze. Ve billahi tevfik!


Odgovorio: **Dr. ***[Hakija Kanurić](https://pitajucene.com/search/Hakija+Kanuri%C4%87/answers/ "Pretraži odgovore od dr. Hakija Kanurić")*****


